b'\n_START_ARTICLE_\nLilian Br\xc3\xb8gger\n_START_SECTION_\nArbeid\n_START_PARAGRAPH_\nLilian Br\xc3\xb8gger ble utdannet ved Kunsth\xc3\xa5ndv\xc3\xa6rkerskolen i K\xc3\xb8benhavn fra 1965 til 1972. Hun debuterte litter\xc3\xa6rt i 1975 med bildeboka Der hvor Linda bor skrevet av Bodil Bredsdorff. Br\xc3\xb8gger har siden v\xc3\xa6rt sv\xc3\xa6rt produktiv og illustrert over 100 b\xc3\xb8ker. Hun har samarbeidet med en mengde forfattere, deriblant norske Bj\xc3\xb8rn Arild Ersland. De kom med Glassklokken sammen i 2010 og siden flere titler. Sammen med danske Louis Jensen ble Br\xc3\xb8gger nominert til Nordisk r\xc3\xa5ds barne- og ungdomslitteraturpris i 2014 for Halli! Hallo! S\xc3\xa5 er der nye firkantede historier fra 2012. Hun har ogs\xc3\xa5 illustrert flere b\xc3\xb8ker av Kim Fupz Aakeson._NEWLINE_Br\xc3\xb8ggers illustrasjonene har et variert uttrykk, men viser ofte surrealistiske, viltre og detaljrike motiver med morsomme figurer, s\xc3\xa6rlig dyr. Hun fornyer stadig teknikken, men mange illustrasjoner er strekbaserte tegninger med et grafisk preg, gjerne utf\xc3\xb8rt med penn og svart tusj, eventuelt fargelagt med vann- eller dekkfarger.'